
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 68962/1828.Β (1) 


Τροποποίηση και συμπλήρωση της 33272/Β. 1276/ 
4.8.94 Κ.Υ.Α. για τη ρύθμιση οφειλών ξενοδοχειακών 
επιχειρήσεων της περιφέρειας Μακεδονίας. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον Ν. 128/75 «Περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Τον Ν. 1266/82 «Περί Οργάνων ασκήσεως της νομι¬ 
σματικής, πιστωτικής και συναλλαγματικής πολιτικής και 
άλλες διατάξεις». 

3. Την πράξη του Διοικητή της Τράπεζας της Ελλάδος 
αριθ. 1620/5.10.89 «Ρυθμίσεις οφειλών από τραπεζικό 
δανεισμό». 

4. Την Κ.Υ.Α. αριθ. 33272/Β. 1276/4.8.94. 

5. Την ανάγκη ενίσχυσης των ξενοδοχειακών επιχειρή¬ 
σεων στην περιοχή της Μακεδονίας λόγω του πλήγματος 


που έχουν υποστεί από την Γιουγκοσλαβική κρίση (Νομοί 
Γρεβενών, Δράμας, Ημαθίας, Θεσσαλονίκης, Καβάλας, 
Καστοριάς, Κιλκίς, Κοζάνης Πέλλης, Πιερίας, Σερρών, 
Φλωρίνης, Χαλκιδικής), αποφασίζουμε: 

1. Στο τέλος του κεφαλαίου Α, «ΓΕΝΙΚΑ» της με αριθ. 
33272/Β. 1276/ 4.8.94 Κ.Υ.Α. προστίθεται παράγραφος, 
ως εξής: 

«Εναλλακτικά, δίδεται η δυνατότητα στις τράπεζες, 
ύστερα από σύμφωνο γνώμη των ενδιαφερομένων επιχει¬ 
ρήσεων, για ρύθμιση των οφειλών τους με καταβολή των 
ενδιάμεσων τόκων κατά την διάρκεια της περιόδου χάρι- 
τος, ή σύντμηση της περιόδου χάριτος, με την προϋπό¬ 
θεση ότι δεν επηρεάζεται η βιωσιμότητα των επιχειρή¬ 
σεων. 

Επίσης, δίδεται η εναλλακτική δυνατότητα σύντμησης, 
όχι όμως κάτω των 10 ετών, και της χρονικής διάρκειας 
της ρύθμισης, μετά από σύμφωνο γνώμη των ενδιαφερο¬ 
μένων και εφόσον δεν επηρεάζεται η βιωσιμότητα των 
επιχειρήσεων». 

Κατά τα λοιπά ισχύει η με αριθ. 33272/Β. 1276/4.8.94 
Κοινή Υπουργική Απόφαση. 

Από τις διατάξεις της παρούσης απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1994 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

-♦- 

Αριθ. Φ. 499/271 (2) 

Συμπλήρωση της Δ. 1015/382/30.4.1990 απόφαση 

Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 1642/86 (ΦΕΚ 
125/Α') όπως ισχύουν, με τις οποίες προβλέπονται μειω¬ 
μένοι συντελεστές Φ.Π.Α. για ορισμένες νησιωτικές πε¬ 
ριοχές της χώρας. 

2. Τις διατάξεις της αριθ. Δ. 1015/382/30.4.90 Υπουρ¬ 
γικής Απόφασης «Τελωνισμός με μειωμένο Φ.Π.Α. πετρε¬ 
λαιοειδών προϊόντων και διακίνηση αυτών σε ορισμένες 

περιοχές της χώρας», όπως έχει συμπληρωθεί με την αριθ. 
Ε. 3205/62/30.1.1.1993 Υπουργική Απόφαση. 

3. Την αριθ. 1026431/268/0006Α/ 2.3.94 Κοινή Από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 154/Β/7.3.1994). 

4. Την ανάγκη όπως υπερκερασθοϋν τεχνικά προβλή¬ 
ματα τα οποία δημιουργεί η έλλειψη τελωνειακής αρχής 
σε ορισμένα νησιά του Αιγαίου. 

5. Ότι από τις διατάξεις της παρούσας δεν προκαλείται 
δαπάνη στον Κρατικό Προϋπολογισμό, αποφασίζουμε: 

1. Μετά την παρ. 7 του άρθρου 1 της αριθ. Δ. 1015/ 
382/30.4.1990 Υπουργικής Απόφασης, προστίθεται νέα 
παράγραφος 8, ως ακολούθως: 

«8. Σε περίπτωση που εκφορτώνονται καύσιμα σε νησιά 
στα οποία δεν είναι εγκατεστημένη τελωνειακή αρχή, θα 
βεβαιώνεται η εκφορτωθείσα ποσότητα από την τοπική 
αστυνομική ή άλλη δημόσια αρχή και με βάση τη βεβαίωση 
αυτή η τελωνειακή αρχή στη χωρική δικαιοδοσία της 
οποίας υπάγεται το νησί που εφοδιάστηκε, θα διενεργεί 
επί της άδειας μεταφοράς τη σχετική πράξη αναφορικά με 
την παραληφθείσα ποσότητα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1994 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 
-♦- 

Αριθ. Ε5/2661 (3) 

Πρακτική άσκηση σπουδαστών Τ.Ε.Ι. στον Εναίο Σύνδε¬ 
σμο Δήμων και Κοινοτήτων Νομού Αττικής. 

ΟΙ ΥΠΟΥΡΓΟΙ ΕΣΩΤΕΡΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 
1351/83 (ΦΕΚ 56/Α ) «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/Α). 

3. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 3 και 4 της παρούσας και αναφέρεται το 
ύψος της προκαλουμένης δαπάνης και η εγγραφή πίστω¬ 
σης στον οικείκο προϋπολογισμό για τ ην κάλυψή της. 

4. Την ανάγκη Εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευ¬ 
σης, προκειμένου να αποκτήσουν την απαιτούμενη επαγ¬ 
γελματική εμπειρία. 

5. Την απόφαση του Πρωθυπουργού και του Υπουργού 
Εθνικής Παιδείας και θρησκευμάτων την αριθ. Η/ 
5615/94 ΦΕΚ 567/ΒΥ21.7.1994 «Αρμοδιότητες Ανα¬ 
πληρωτή Υπουργού Εθνικής Παιδείας και θρησκευμά¬ 
των», αποφασίζουμε: 

1. Καθορίζουμε τον αριθμό πρακτικής άσκησης σπου¬ 
δαστών Τ.Ε.Ι. στον Ενιαίο Σύνδεσμο Δήμων και Κοινοτή¬ 
των Νομού Αττικής, αρμοδιότητας Υπουργείου Εσωτερι¬ 
κών, ως εξής: 


ΕΝΙΑΙΟΣ ΣΥΝΔΕΣΜΟΣ ΔΗΜΩΝ ΚΑΙ 
ΚΟΙΝΟΤΗΤΩΝ ΝΟΜΟΥ ΑΤΤΙΚΗΣ 

θέσεις: (2) σπουδαστών της Σχολής Διοίκησης και Οι¬ 
κονομίας (ΣΔΟ) 

θέσεις: (4) σπουδαστών της Σχολής Τεχνολογικών 
Εφαρμογών (ΣΤΕΦ) 

θέση: (1) σπουδαστή της Σχολής Τεχνολογίας Γεωπο¬ 
νίας (Σ.ΤΕ.Γ) 

θέση: (1) σπουδαστή της Σχολής Επαγγελμάτων Υγείας 
Πρόνοιας (Σ.Ε.Υ.Π.). 

2. Η πρακτική άσκηση των σπουδαστών Τ.Ε.Ι, πραγμα¬ 
τοποιείται ανά εξάμηνο κάθε ακαδημαϊκού έτους, αρχίζο¬ 
ντας από 1.10.1994. 

3. Οι αποζημιώσεις και ασφαλισττικές εισφορές των 
ασκούμενων σπουδαστών Τ.Ε.Ι. βαρύνουν τον προϋπολο¬ 
γισμό του Ενιαίου Συνδέσμου Δήμων και Κοινοτήτων Νο¬ 
μού Αττικής. 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Ενιαίου Συνδέ¬ 
σμου Δήμων και Κοινοτήτων Νομού Αττικής ύψους 
1.454.400 δρχ. (8 θέσεις χ 60.600 χ 3 μήνες) περίπου για 
το τρέχον οικονομικό έτος και 5.817.600 (8 θέ- 
σειςχ60.000χ12 μήνες) δρχ. περίπου για καθένα από τα 
επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Ενιαίου Συνδέσμου Δήμων και Κοινο¬ 
τήτων Νομού Αττικής, ύψους 1.500.000 δρχ., με τα στοι¬ 
χεία Κ.Α. 0728Ζ. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 17 Νοεμβρίου 1994 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΠΑΙΔΕΙΑΣ 
ΕΣΩΤΕΡΙΚΩΝ ΚΑΙ ΘΡΗΣΚΕΥΜΑΤΩΝ 

Κ. ΣΚΑΝΔΑΛΙΔΗΣ Φ. ΠΕΤΣΑΛΝΙΚΟΣ 

-♦- 

Αριθ. 2009 (4) 

Τροποποίηση της υπ’ αριθ. 920/1994 αποφάσεως. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

Ι.ΤοΝ. 2206/20.4.1994 

2. Την υπ’ αριθμ. 920/1994 παρ. 9.2 απόφαση (ΦΕΚ 
422/Β/1994). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Τροποποιούμε την παρ. 9.2 της μνημονευομένης παρα¬ 
πάνω υπ’ αριθ. 920/1994 αποφάσεώς μας ως εξής: 

Η προβλε Π ομένη από την παράγραφο αυτή προθεσμία 
των δέκα (10) ημερών για την προσκόμιση αποδεικτικών 
κατάθεσης των προσφερθεισών χρηματικών προσφορών 
στο ειδικό λογαριασμό της Τράπεζας Ελλάδος, καθορίζε¬ 
ται σε δεκαπέντε (15) ημέρες. 

Οι προθεσμίες που έχουν αρχίσει κατά την έκδοση της 
παρούσης, είναι δεκαπενθήμερες από την έναρξή τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

Ο ΥΠΟΥΡΓΟΣ 

ΔΙΟΝΥΣΗΣ ΛΙΒΑΝΟΣ 

Αριθ. 6013/2/16 ( 5 ) 

Καθορισμός, ύψους πιστώσεων και κατανομή τους στους 
Οργανισμούς Αστικών και Υπεραστικών Συγκοινωνιών, 
για την ελεύθερη κυκλοφορία του Αστυνομικού και Πυ¬ 
ροσβεστικού Προσωπικού και των Αρχιφυλάκων και 
Αγροφυλάκων Αγροφυλακής, με τις αστικές και υπερα¬ 
στικές συγκοινωνίες». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΔΗΜΟΣΙΑΣ ΤΑΞΕΩΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν.Δ. 321/1969 «Περί Κώδικος Δημοσίου Λογι¬ 
στικού». 

β. Του Ν. 1558/1985 «Κυβέρνηση και Κυβερνητικά 
Όργανα». 

γ. Του άρθρου 20 του Ν. 1481/1984 «Οργανισμός 
Υπουργείου Δημόσιας Τάξης», όπως συμπληρώθηκε με 
τις διατάξεις του άρθρου 10 του Ν. 2018/1992. 

δ. Του άρθρου 27 του Ν. 2081/1992 «Ρύθμιση των θε¬ 
μάτων των Επιμελητηρίων και άλλες διατάξεις». 

ε. Του Β.Δ. 758/1969 «Περί του τρόπου αναλήψεως 
δαπανών υπό των Υπουργών ή των Δευτερευόντων Διατα- 
κτών κ.λπ.»· 

στ. Του Β.Δ. 759/1969 «Περί της διαδικασίας εκκαθα- 
ρίσεως και εντολής πληρωμής των εξόδων του Δημο¬ 
σίου». 

2. Την αριθμητική δύναμη του προσωπικού των Υπηρε¬ 
σιών Ελληνικής Αστυνομίας και Πυροσβεστικού Σώματος 
και των Αρχιφυλάκων και Αγροφυλάκων Υπηρεσιών Αγρο¬ 
φυλακής, που μετακινείται με τις Αστικές και Υπεραστι¬ 
κές Συγκοινωνίες εντός της περιοχής της Υπηρεσίας του, 
για εκτέλεση υπηρεσίας, χωρίς να δικαιολογεί από τις 
ισχύουσες διατάξεις το αντίτιμο του εισιτηρίου σε βάρος 
του Δημοσίου. 

3. Το αντίτιμο της κάρτας απεριορίστων διαδρομών των 
αστικών συγκοινωνιών που ισχύει σήμερα. 

4. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογισμού 
ύψους 104.071.250 δρχ. για το οικονομικό έτος 1994 και 
ότι για την δαπάνη αυτή έχει προβλεφθεί ανάλογη πί¬ 
στωση στο Κρατικό Προϋπολογισμό, έτους 1994 και 
στους Κ.Α.Ε. 0721 του Ε.Φ. 43 - 210 «Ελληνική Αστυνο¬ 
μία» και του Ε.Φ. 43 - 220 «Πυροσβεστικό Σώμα» και στον 
Κ.Α.Ε. 0711 του Ε.Φ. 43 - 230 «Διεύθυνση Αγροφυλα¬ 
κής», αποφασίζουμε: 

Άρθρο 1 

1. Καθορίζουμε το ύψος της πίστωσης για την πληρωμή 
της δαπάνης από την ελεύθερη κυκλοφορία του Αστυνο¬ 
μικού και Πυροσβεστικού προσωπικού και των Αρχιφυλά- 
κων και Αγροφυλάκων Αγροφυλακής με τα Αστικά και 
Υπεραστικά λεωφορεία, κατά τις μετακινήσεις τους για 
εκτέλεση υπηρεσίας, εντός της περιοχής της υπηρεσίας 


τους, για τις οποίες δεν δικαιολογείται από τις ισχύουσες 
διατάξεις το αντίτιμο των εισιτηρίων σε βάρος του Δημο¬ 
σίου και για το έτος 1994, στο συνολικό ποσό των 
104.071.250 δρχ. 

2. Κατανέμουμε την παραπάνω πίστωση στους οργανι¬ 
σμούς των Αστικών και Υπεραστικών Λεωφορείων της χώ¬ 
ρας. σύμφωνα με τον προσηρτημένο πίνακα. 

3. Η δαπάνη δεν υπόκειται σε κρατήσεις και βαρύνει τις 
πιστώσεις του προϋπολογισμού εξόδων του Υπουργείου 
Δημόσιας Τάξης, έτους 1994 κατά ΚΑΕ και Ειδικό φορέα 
ως εξής: 

α. Ποσό δαπάνης 87.025.000 δρχ. βαρύνει τις πιστώ¬ 
σεις του ΚΑΕ 0721 του Ε.Φ. 43-21 «Ελληνική Αστυνο¬ 
μία». 

β. Ποσό δαπάνης 13.781.250 δρχ. βαρύνει τις πιστώ¬ 
σεις του ΚΑΕ 0721 του Ε.Φ. 43 - 220 «Πυροσβεστικό 
Σώμα». 

γ. Ποσό δαπάνη 3.265.000 δρχ. βαρύνει τις πιστώσεις 
του ΚΑΕ 0711 του Ε.Φ. 43 - 230 «Δ/νση Αγροφυλακής». 

4. Η πληρωμή της δαπάνης στους επί μέρους φορείς 
αστικών και υπεραστικών συγκοινωνιών θα γίνει, ως εξής: 

α. Για την Ελληνική Αστυνομία, με την έκδοση από τη Δ/ 
νση Διαχείρισης χρηματικού ΥΔΤ, επιταγών που θα απο¬ 
σταλούν στις Διαχ/σεις Χρηματικού των Δ/νσεων Αστυνο¬ 
μίας Αθηνών - θεσ/νίκης και των Αστυνομικών Δ/νσεων 
της χώρας. 

β. Για το Πυροσβεστικό Σώμα, με έκδοση από την Υπη¬ 
ρεσία Εντελλομένων Εξόδων στο Υπουργείο Δημόσιας 
Τάξης, Χρηματικών Ενταλμάτων Πληρωμής, στο όνομα 
κάθε δικαιούχου μετά την αποστολή σ' αυτή των απαι- 
τού μενών δικαιολογητικών. 

γ. Γ ία τη Δ/νση Αγροφυλακής, με την έκδοση από την 
Υπηρεσία Εντελλομένων Εξόδων/Υ.Δ.Τ., Χρηματικών 
Ενταλμάτων Προπληρωμής (ΧΕΠ) που θα αποσταλούν 
στις Δ/νσεις Αγροφυλακής της Χώρας. 

5. Η δικαιολόγηση της δαπάνης θα γίνει βάσει των εξής 
δικαιολογητικών: 

α. Τιμολογίου παροχής Υπηρεσιών από τους Οργανι¬ 
σμούς Αστικών και Υπεραστικών Συγκοινωνιών, θεωρημέ¬ 
νου από την αρμόδια Δ.Ο.Υ. 

β. Αμτιγράφου της παρούσας και του προσηρτημένου 
πίνακα. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Νοεμβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΑΛΕΞ. ΠΑΠΑΔΟΠΟΥΛΟΣ ΣΤΥΛ. - ΑΓ. ΠΑΠΑΘΕΜΕΛΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΕΣ 8293 (6) 

Σύσταση ίδιου Νομικού Προσώπου στην κοιν. Βαλαώρας 
Ν. Ευρυτανίας με την επωνυμία «Σχολική Επιτροπή Δη¬ 
μοτικών Σχολείων και Νηπιαγωγείου Βαλαώρας». 

Ο ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις: α) την παράγρ. 8-15 του άρθρου 5 του 
Ν. 1894/90, «Γία την Ακαδημία Αθηνών και άλλες εκπαι¬ 
δευτικές διατάξεις» (Α' 110) και (β) του άρθρου 187 του 
δημοτικού και Κοινοικού Κώδικα (Π.Δ. 323/1989) (Α' 
146). 

2. Την 15/1994 απόφαση του κοινοτικού Συμβουλίου 
Βαλαώρας του Νομού Ευρυτανίας για σύσταση σχολικής 
επιτροπής, αποφασίζουμουμε: 

1. Συνιστούμε την Κοινότητα Βαλαώρας του Νομού Ευ¬ 
ρυτανίας ίδιο νομικό πρόσωπο με την επωνυμία: «Σχολική 
Επιτροπή Δημοτικών Σχολείων και Νηπιαγωγείου Βαλαώ¬ 
ρας». 

Η συνιστώμενη με την απόφαση αυτή σχολική επιτροπή 
διοικείται από 8μελές διοικητικό συμβούλιο, αποτελού- 
μενο από: 

1. Τον εκάστοτε αρχαιότερο Δ/ντή του οικείου Σχο¬ 
λείου, πρόεδρο της Κοινότητας, ως Πρόεδρο της Σχολι¬ 
κής Επιτροπής. 

2. Τον εκάστοτε Πρόεδρο της Κοινότητας. 

3. Τον εκάστοτε Δ/ντή του Δημοτικού Σχολείου Άνω 
Βαλώρας. 

4. Τον εκάστοτε Δ/ντή του Δημοτικού Σχολείου Κάτω 
Βαλαώρας (Καστρακίου). 

5. Τον εκάστοτε Δ/ντή του Νηπιαγωγείου. 

6. Εκπρόσωπο του συλλόγου γονέων και κηδεμόνων. 

7. Τρεις (3) Κοινοτικούς Συμβούλους. 

2. Η θητεία του πρώτου διοικητικού συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της κοινοτικής περιόδου 1991 -1994. 

Η θητεία των μελών του Διοικητικού Συμβουλίου ακο¬ 


λουθεί τη κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη τ<ον δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγορά, αναλωσίμων 
υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η Εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Βαλαώρας. 

γ) Κάθε είδους εισφορές, δωρεές, κληρονομιές και 
κληροδοσίες. 

6. Δεν προκαλείται δαπάνη από τη σύσταση του Νομι¬ 
κού Προσώπου. 

7. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 10 Νοεμβρίου 1994 

Ο Νομάρχης 
ΙΩΑΝΝΗΣ ΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


